***Lorelei*** er en musikal skrevet av Kenny Solms og Gail Parent, med sangtekster av Betty Comden og Adolph Green og musikk av Jule Styne. Den er en revidert versjon av musikalen *Gentlemen Prefer Blondes*, skrevet av Joseph Fields og Anita Loos, som hadde premiere på Broadway i 1949. Flere av sangene til Jule Styne og Leo Robin fra originalen er inkludert.

*Lorelei* hadde premiere på Broadway i 1974, med Carol Channing i hovedrollen. Hun hadde også spilt hovedrollen i den originale *Gentlemen Prefer Blondes*. Produksjonen ble avsluttet etter 320 forestillinger.

Handling
--------

Den velstående enken Lorelei Lee skal reise med båten SS «Ile de France». Dette får henne til å tenke på den reisen hun var på sammen med bestevenninen Dorothy Shaw i sine yngre dager. I flere tilbakeblikk får publikum ta del i deres ville eventyr etter at Loreleis planer om å gifte seg med Gus Esmond er i fare grunnet innblandingen fra faren hans, mens hun og Dorothy reiser med båt fra New York til Paris.

Sanger
------

 

|  |  |
| --- | --- |
| Akt I* «Looking Back»
* «Bye, Bye Baby» (fra *Gentlemen Prefer Blondes*)
* «High Time» (fra *Gentlemen Prefer Blondes*)
* «Little Rock» (fra *Gentlemen Prefer Blondes*)
* «I Love What I'm Doing» (fra *Gentlemen Prefer Blondes*)
* «I'ts Delightful Down in Chile» (fra *Gentlemen Prefer Blondes*)
* «I Won't Let You Get Away»
* «Keeping Cool With Coolidge» (fra *Gentlemen Prefer Blondes*)
* «Men»

  | Akt II* «Coquette» (fra *Gentlemen Prefer Blondes*)
* «Mamie is Mimi» (fra *Gentlemen Prefer Blondes*)
* «Diamonds Are a Girl's Best Friend» (fra *Gentlemen Prefer Blondes*)
* «Homesick» (fra *Gentlemen Prefer Blondes*)
* «Miss Lorelei Lee»
* «Button Up With Esmond» (fra *Gentlemen Prefer Blondes*)
* «Diamonds Are a Girl's Best Friend» (Reprise)

  |

Oppsetninger
------------

Carol Channing og Peter Palmer i *Lorelei*.
Musikalen hadde premiere i Oklahoma City i februar 1973 og turnerte i USA i nesten et år. Den ble produsert av Lee Guber og Shelly Gross. Carol Channing, som spilte hovedrollen i den originale musikalen i 1949, gjentok rollen i den nye versjonen. I løpet av turnéen ble nye sanger lagt til, mens andre ble kuttet.

Musikalen ble satt opp på Palace Theatre på Broadway 27. januar 1974, etter 11 forhåndsvisninger, og ble avsluttet 3. november 1974, etter 321 forestillinger. Den ble regissert av Robert Moore, med koreografi av Ernest Flatt og kostymer av Alvin Colt.

Opprinnelige rolleinnehavere:

* Carol Channing som Lorelei Lee
* Tamara Long som Dorothy Shaw
* Jack Fletcher som lord Francis Beekman
* Lee Roy Reams som Henry Spofford
* Peter Palmer som Gus Esmond
* Brandon Maggart som Josephus Gage
* David Neuman som herr Esmond
* Dody Goodman som fru Ella Spofford
* Jean Bruno som lady Phyllis Beekman

Channing ble nominert til Tony-prisen for beste kvinnelige hovedrolle i en musikal.

Innspilling
-----------

Sangene fra musikalen ble spilt inn på album 18. februar 1973, like før turnéstart. Ettersom utvalget av sanger hadde endret seg da musikalen ble satt opp på Broadway, ble de nye sangene spilt inn 1. mars 1974 til et eget album for Broadway-produksjonen. I 2003 ble disse to utgivelsene slått sammen på et album, utgitt av Decca Broadway.

Referanser
----------

1. ↑  Reed, Rex (27. januar 1974). «Across the finish line, it's Lorelei … by an eyelash!». *Chicago Tribune* **(engelsk)**.
2. ↑  Suskin, Steven (8. februar 2004). «ON THE RECORD: Sherry! and Lorelei». *Playbill* **(engelsk)**. Arkivert fra originalen 16. februar 2016. Besøkt 11. februar 2016.
3. ↑  Dietz, Dan (2015). «Lorelei, or Gentelmen Still Prefer Blondes». *The Complete Book of 1970s Broadway Musicals* **(engelsk)**. Rowman & Littlefield Publishers. s. 188–190. ISBN 978-1442251656.
4. ↑  «Lorelei @ Palace Theatre». *Playbill* **(engelsk)**. Arkivert fra originalen 9. mars 2016. Besøkt 9. mars 2016.
5. ↑  «Lorelei [Original Broadway Cast] [Bonus Tracks]» **(engelsk)**. AllMusic. Arkivert fra originalen 4. mai 2014.

Eksterne lenker
---------------

* (en) *Lorelei* på Internet Broadway Database

|  |  |
| --- | --- |
| Oppslagsverk/autoritetsdata | MusicBrainz
 |